CELEX: 22012D0230
Language: et
Date: 2012-12-07 00:00:00
Title: EMP ühiskomitee otsus nr 230/2012, 7. detsember 2012 , millega muudetakse Euroopa Majanduspiirkonna lepingu XX lisa ( „Keskkond” )

21.3.2013   
            
            
               ET
            
            
               Euroopa Liidu Teataja
            
            
               L 81/32
            
         EMP ÜHISKOMITEE OTSUS
   nr 230/2012,
   7. detsember 2012,
   millega muudetakse Euroopa Majanduspiirkonna lepingu XX lisa („Keskkond”)
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida Euroopa Parlamendi ja nõukogu 13. detsembri 2011. aasta direktiiv 2011/92/EL, teatavate riiklike ja eraprojektide keskkonnamõju hindamise kohta (1).
            
         
               (2)
            
            
               Direktiiviga 2011/92/EL tunnistatakse kehtetuks nõukogu direktiiv 85/337/EMÜ, (2) mis on EMP lepingusse inkorporeeritud ja mis tuleb sellest tulenevalt lepingust välja jätta.
            
         
               (3)
            
            
               Seetõttu tuleks EMP lepingu XX lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu XX lisa punkti 1a (nõukogu direktiiv 85/337/EMÜ) tekst asendatakse järgmisega:
   
      „32011 L 0092: Euroopa Parlamendi ja nõukogu direktiiv 2011/92/EL, 13. detsember 2011, teatavate riiklike ja eraprojektide keskkonnamõju hindamise kohta (ELT L 26, 28.1.2012, lk 1).”
   
   Artikkel 2
   Direktiivi 2011/92/EL islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 8. detsembril 2012, tingimusel et EMP ühiskomiteele on esitatud kõik EMP lepingu artikli 103 lõike 1 kohased teated (3).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 7. detsember 2012
      
         
            EMP ühiskomitee nimel
         
         
            eesistuja
         
         Atle LEIKVOLL
      
   
   
      (1)  ELT L 26, 28.1.2012, lk 1.
   
      (2)  EÜT L 175, 5.7.1985, lk 40.
   
      (3)  Põhiseadusest tulenevaid nõudeid ei ole nimetatud.